
Anteo (Ĉinujo) 





la neĝo de julio 


neniel rilatas al niaj miskulpigiteco. 

la flama koro 

aspiras tutan blankon inter tero kaj ĉielo. 

tro multe da konfuzo 

ne forviŝeblas per pluvego. 

mi do revas ke la suno akra glaciiĝu 

kaj la sonĝo flugu kun la sesangulaj 
neĝpecetoj. 

la somato mallibera glitos al la luno 

kaj eksentas ardon kaj malvarmon. 

la distanco al la fino de la mondo estas 


nulo. 


pluvo 


la densaj ŝnuroj 


2009-7- 


ligas la teron kaj ĉielon. 
per ili mia suprengrimpado 
ĉiam finiĝas Je falglito. 
kies kajto estas 

la nub-amaso tro alta? 
ĉielarko, 

ponto fantazia, 


estas diabla ombro el larmoj. 





2009-7- 

la 28-a jaro  http://www.elerno.cn/penseo/penlisto.htm 


nebulo 


la rava fluaĵo 

estas pli firma ol ŝtalo. 

la emocio nedistranĉita obsedas la korpon. 

matenruĝo malfrue veninta 

falas en fosaĵon. 

kiam mi venas rajdante sur la suno 

la ĉefurbo estas vana. 

ĝi estas neforviŝebla 

nekaptebla. 

vanta estas la vivdaŭro. 

nepovante ĉasi nubon, 

rezignacie 

mi gapas al tio ke aŭtoj kaj boatoj interkisas. 
2009-7-21 





la tiel nomata firmeco 
venas el sieĝo kaj premado. 
ĉio ŝanĝiĝas en la mondo. 
farante nenion, la monto nur rigardas 
velojn preterpasi. 
atendante kun senpacienco, 
ĝi ne povas movi la piedojn. 
la nubo en man-etendo 
estas zorgo nur de vento. 
alvoko 
ŝvebfalas ĉe la horizonto. 


eho de sia voĉo. 

Maria Nazare Laroca (Brazilo) 





Mi ne scias, kiom da voĉoj mi gardas; 
jen pilgrimanta polifonio 
regas variojn pri la sama temo: 


nekompreneblan simfonion de l' vivo. 


Kaj poemojn la voĉoj teksadas 
per larmoj kaj ridoj de l' mondo, 
sed en silento ili kuŝas multfoje 
sub la senhelpa rigard” de l' poeto... 
Tiam la knaba donkiĥota mio 
la scenejon eniras, 
kaj blinde verkas poemon. 
Juiz de Fora, 07/09/2017. 


Dankon, SPV' 





Paulo Sergio Viana 


P oeme liaj belaj prozoj sonas! 
A nĝelo klera kaj ĉiam helpema, 
U nuanima voĉ' al li gratulas. 

L iteraturon, arton kaj sciencon 


O fertas liaj verkoj ĉiusemajne. 


S indediĉas Paŭlo al kara lingvo 
E speranto, sia kora pasio, 

R evigligante la verdan movadon. 
G randanima samideano nia, 

I dealisto, senlace laborema, 


O kupiĝas pri la sankta afero. 


V ivu ĉiam la 8-a de Septembro! 
I nternaciul” naskiĝdatrevenas! 


A fabla majstro, poeto sentema, 





penseo 


N obla homo: jen vera ĝentlemano! 


A miko homama, Dio vin benu! 


Plej admire, danke kaj amike, 
Juiz de Fora, 08/09/2017. 


Paŭlo Silas (Brazilo) 


Kion ĉi tiu poemo povas fari sen revolvero? 

Kugloj forpafiĝas apud oreloj. 

Ankoraŭ ne alvenis la tempo morti. 

La poemo portis al sieĝantoj 

homon kiel garantion. 

Kio estas la Tero sen vivo? 

Nenio, krom nulo, 

bulo girante sen celo. 

Ĝi tenas nin kiel ostaĝojn. 

Ankoraŭ ne alvenis la velkaĝo. 

Floroj insistas burĝoni sur la ŝoseanguloj de 
tiu ĈI urbo 

centojn kaj milojn da kilometroj for de 
Salvadoro, Rio-de-Ĵanejro kaj Braziljo. 

Kiu estas la ĉefurbo de Brazilo? 

Ĉi tiu lando havas nek umbilikon nek buŝon. 

Brazilaj haŭtoj plenumas fotosintezon. 

Se ĉi tiu poemo havus buŝon, ĝi estus kanibalo 

kaj vorus la unuan kiu albordiĝus ĉi-poemen. 

La stomako ne digestus la semojn. 

El la merdo de ĉi tiu nacio, nova arbarego 
kreiĝus. 

Kaj el la urino, nova rivero fluus. 

Bruu elokvente ĉiuj aŭtoj kun hupoj. 

Dampu la kulpojn. 

Mi ĵuras, ke estas vero: floroj ne malaperis. 

Ili postvivis 

kaj, silentigitaj de la delira tagmeza hasto, 

organizas insurekcion por rompi la asfalton. 

Ankoraŭ ne alvenis la brila epoko de plena 
justeco. 


Homoj detruas homojn. 

Pliaj krimoj atendotos morgaŭ. 

Se ĉi tiu poemo havus komplicon, 

ĝi petus ekzilon en Marso. 

La tempopaso, 

temp-amaso sen signifo por la historio de la 
planedo, 

stumblis ĉe kokino kiu trairis la Laktan Vojon. 

Oni vendas sunsistemon por riĉigi la 
universokason. 

Kraŝon 

de du aŭtoj aŭ de du planedoj ne enkalkulas 

la analoj de la primara ekekzisto. 

Ni konsultu historiolibrojn por certiĝi, 

ĉu la epilogo komenciĝas hodiaŭ. 

la 2-an de majo 2017 


Mori (Usono) 


KE AFORISMte(95) 


Abelo 


ĝuas VIVON 





kun abelo, 
homo kun homo 
je sia nivelo. 
e ek ok 
Homo 
por kaŝi siajn makulojn 
prijuĝas aliajn ulojn. 
rk ek ok 
Ridu, 
la mondo kun vi ridas, 
ploru , 
la mondo vin ne vidas. 
reek ok 
Homo 
kun riĉa sinteno 
diferencas de 
riĉa persono! 
bek ok 
Almozulo vera 
estas riĉa persono 


kun malriĉa sinteno. 


= [oo 


penseo 


ekk 


Valoron de la homo 
sur la alta posteno 
montras lia konduto 
kun senpova persono. 
kok ek 
Vivo 
sen libero 
estas kiel vivo 
en la infero 
kok ek 
Rideto 
sur VIZaĝo 
estas signo de 
saĝo. 
kok ek 
Tiu, kiu ĝuas 
O kiel infano 
estas feliĉa homarano. 
kok ek 
Por pli bone scii 
pri ajna persono 
provu lin per mono, 
kaj alta posteno. 
kok ek 
Vivo 
estas kiel fajro 
kies flamo kreskas 
per la blovoj de ĝojo 
kaj amo. 
kok ek 
Etmensa persono 
sur la alta posteno 
kondutas kiel hieno 
kok ek 
Kie neniu estas super-riĉa 
kaj neniu estas malriĉa, 
tie ĉiu homo 
povas esti feliĉa. 
kokek 
Saĝul' 
ĝuas la vivon 
modeste 


kaj honeste. 


kok ek 
Ĉiuj finfine kuŝas 
humile en la tombo 
do estas ja stulte 
konduti kun aplombo. 
kok ek 
Hontinde estas 
en tria jarmilo, 
homo solvas konfliktojn 
per armilo. 
kok ek 
Mil laboristoj vivu 
mizere kaj malriĉe 
por ke unu riĉulo 
ĝuu VIvon feliĉe. 
kok ek 
Nur tiu povas esti 
je l' servo de homaro 
kies koro grandas 
kiel granda maro. 
ek ek 
Mizeras 
vivo de l' hom' 
kiu vivas ĝis l' fino 
sen konscie decidi 
pri sia destino. 
keke 
Oni povas decidi 
Ĉu VIVI parazite 
kiel kulo 
aŭ sklave kiel mulo 
aŭ vivi riĉe kaj feliĉe 
kiel memfida ulo. 
ok ek 
Maljusta leĝo 
favore al despota reĝo 
estas ja malobeinda 
leĝo. 
kok ek 
Se mankus lakeoj 
kaj idiotoj 
per si mem 


defalus despotoj. 
kok ek 

penseo 


Kio estas homo 
sen moralo 
en la moderna 


mondo-ĝangalo? 


Hans-Georg Kaiser (Germanujo) 





Kp imi 


Mi estas, laŭ mia nomo, Cezar, 
sed dubas pri mi mem dum la far”. 
Mi naĝis tra merdo, tra malver”. 
Mi cerbumis, ŝvebis for de l” ter”. 
El kapo mia fluas torent”, 


ja belo eĉ, sed ankaŭ nur vent'. 


Pro embaraso mi verkis pri la mort' 
kaj ĉeokaze eĉ kun tuta fort”. 

Se maroj saltas brue kun impeto, 
mi sentas tuj, ne estas mi profeto! 
Poemojn miajn gvidas fantazr'. 


Sed certe ofte ankaŭ iluzi”. 


Mi tamen estas kun ĝojo herezulo 
kaj provokanto dum postulo. 

Pro histerio mi kun verv” prikantis, 
ridindulinojn, ĉar mi tro vantis. 
Mokulo mi estas, jes ja — kaj poet”, 


fantomribelulo de l' interret”. 


Wally Du Temple (Kanado) 

lja Poeto fajo diri 


Fekunda penso el mi Iris 
Fingretoj, oreletoj paraj? 
Akuŝintencoj miaj karaj? 

Aŭ ĝi naskito antaŭtempa”? 
Nudvundeblas sub neona zum' 
En kovilo sub elektra lum'? 
Muro baras min de mia bebo — 
De vivanta mia haŭtfalduleto. 
Nun manlevas ĝin la kuracist'. 


Vangon premas mi en la persist' 

Al vitra mur” kiu baras min. 
Oh, deziru mi plue moldi ĝin! 
Sopiru aldoni vortojn du? 
Ne, vivantan idon akceptu! 


Estas la mia, mi fieru! 


Ivaniĉka Maĝarova (Bulgario) 





Aroma rozo 
en fraŭlina ĝardeno. 
La kardoj gvatas. 

Cu 
Flustro de l' herbo 
laŭ la matena pado. 
La nimfa ploro. 

Cu 
Kato kaj hund o 
tutsolaj en la korto. 
Hejm' detruita. 

Cu 
Ripo de Adam”. 
Kaj Dia preĝa beno. 
Li kaj Ŝi kune. 


Elena Popova (Bulgario) 





Riĉa aŭtuno 
kolorojn disĵetas. 


Ĝojo dumvoje. 


Senhoma maro. 
Grak' de kontentaj mevoj. 


Tristaj memoroj. 


Kaŝtan en floro — 
espero dum oktobro. 


La vento ridas. 


La vento pelas 


la aŭtunon. Gi sternas 





penseo 
tapiŝon por ĝi. 
Piraj folioj — 


bruligita de la sun' 


aŭtuna fajro. 


Zhuangzi (369-286 a.K) 


la 


ĈAPITRO DEKDUA 


La ĉielo kaj la tero 


$12-05 


Kiam la reĝo Yao faris inspekton en la regiono 





Hua, iu landlima gardisto tiea diris: 

“Ho, saĝulo! Permesu al mi esprimi al vi miajn 
bondezirojn! Mi deziras al vi longan vivon.” 

“Dankon, sed mi ne bezonas tion,” diris la reĝo 
Yao. 

“Mi deziras al vi abundan riĉecon,” daŭrigis la 
gardisto. 

“Dankon, sed mi ne bezonas tion,” diris Yao. 

“Kaj multajn filojn,” aldonis la gardisto. 

“Dankon, sed mi ne bezonas tion,” diris Yao. 

“Longa vivdaŭro, abunda riĉeco kaj multaj filoj ja 
estas avide dezirataj de ĉiuj homoj. Vi estas la sola, 
kiu ilin ne bezonas. Kial do?” demandis la gardisto. 

“Niu, kiu havas multajn filojn,” respondis Yao, 
“havas multajn zorgojn; tiu, kiu posedas abundajn 
riĉaĵojn, havas multajn ĉagrenojn; tiu, kiu vivas en 
aĝo tro maljuna, kaŭzas al si malagrablaĵojn. Tiuj ĉi tri 
maltrankviloj malhelpas al homoj kulturi sian virton. 
Jen kial mi rifuzas viajn bondezirojn.” 

“Komence,” diris la gardisto, “mi konsideris vin 
kiel saĝulon, sed nun mi pensas, ke vi estas nur 


ordinara noblulo. Sendante la homojn al la mondo, la 

Ĉielo destinas por ĉiu el ili apartan devon. Se vi havos 
multajn filojn kaj ili havos ĉiu sian plenumendan 
devon, kiajn zorgojn do vi tiam havos? Se vi havos 
abundajn riĉaĵojn kaj lasos al la aliaj dividi 1lin kun vi, 
kiajn ĉagrenojn do vi tiam havos? La saĝulo trovas 
plej bona la lokon, kie li loĝas; li ne estas elektema pri 
siaj nutraĵoj; li foriras lasante neniajn postsignojn kiel 
la birdoj flugantaj en la aero. Kiam la Taŭo regas en la 
mondo, li partoprenas en la prospero kun ĉiuj estaĵoj; 
kiam malordo regas en la mondo, li retiriĝas en 
senokupecon kaj kulturas sian virton. Kiam li vivas 
ĝis la aĝo de mil jaroj, laca de la vivo, li forlasos la 
mondon kaj supreniros al la ĉielo. Kiel senmortulo li 
rajdos sur blanka nubo kaj atingos la landon de la 
Ĉiela Reĝo. Tiam la tri maltrankviloj malaperos de li, 
kaj li estos libera de ĉia malfelĉo. Kiajn 
malagrablaĵojn do li povas kaŭzi al si” 

Fininte la diron, la landlima gardisto sin turnis kaj 
foriris. La reĝo Yao kuratingis lin kaj diris: 

“Permesu al mi meti al vi ankoraŭ kelkajn 
demandojn.” 


“For de mi!” diris la gardisto. 


S$12-06 

Kiam la reĝo Yao regis super la mondo, Bocheng 
Zagao ricevis la titolon princo. Kiam la reĝo Yao 
transdonis la tronon al la reĝo Shun kaj la reĝo Shun 
transdonis la tronon al la reĝo Yu, Bocheng Zigao 
eksiĝis el sia posteno kaj sin okupis je terkulturado. 
Kiam la reĝo Yu iris viziti lin, tiu estis laboranta sur la 
kampo. Li rapide alpaŝis al li kaj staris tie, dirante: 

“Majstro, kiam la reĝo Yao regis super la mondo, 
vi ricevis la titolon princo. Kiam la reĝo Yao 
transdonis la tronon al la reĝo Shun kaj poste la reĝo 
Shun transdonis la tronon al mi, vi eksiĝis el via 
posteno kaj vin okupis je la terkulturado. Ĉu mi povus 
demandi, kial vi faris la eksiĝon?” 

“Kiam la reĝo Yao regis super la mondo,” 
respondis Bocheng Zigao, “la popolo laboris diligente 
sen ricevi rekompencon kaj time respektis la 
aŭtoritatecon sen esti minacata per puno. Nuntempe vi 
rekompencas kaj punas, sed la popolo ne estas plu 
humana. La virto estas en dekadencado kaj la punaj 


leĝoj estas starigitaj. La malordoj, kiuj daŭros ĝis la 


penseo 


estontaj epokoj, komenciĝis ekde vi. Kial do vi ne tuj 
foriru de mi? Ne interrompu mian laboron.” Ĉe tio li 
rekomencis sian plugadon kaj ne plu donis atenton al 


la reĝo Yu. 


S12-07 

En la komenco regis nenieco en la mondo. Tiam 
ekzistis neniaj estaĵoj, nek nomoj. El la nenieco estiĝis 
la praa Unu, alinome la Taŭo, kiu havis nenian 
materialan formon. El la praa Unu venis la estaĵoj, el 
kiuj ĉiu ricevis tion, kio estas nomata ĝia propra 
“virto”. Antaŭ ol la estaĵoj prenis siajn respektivajn 
formojn, jam ekzistis en ili la distingo de la jino kaj la 
Jango, kiuj estis nedisigeblaj unu de la alia. Tio estas 
nomata la “destino”. La estaĵoj ekzistiĝis en la 
procezo de la intermiksiĝo de la jino kaj la jango kaj 
ricevis ĉiu sian apartan korpon, kiu estas nomata ĝia 
“formo”. La fizika formo konservas en si la spiriton. 
Ĉiu el la spirito kun sia formo havas sian 
karakterizaĵon, kiu estas nomata la “denaska naturo”. 
Kun plua kulturiĝado la denaska naturo revenas al la 
origina virto; aŭmginte sian perfektecon la virto sin 
identigas kun la origino de la universo. La identiĝo 
kun la origino de la universo estas malpleno. La 
malpleno estas ĉioampleksa grandeco. Tiuokaze la 
homa parolo harmoniiĝas kun la kantado de la birdoj. 
Harmoniiĝante kun la kantado de la birdoj, la homoj 
harmonuĝas kun la ĉielo kaj la tero. La harmoniiĝo 
estas tiel perfekta, ke la homoj estas kvazaŭ stultaj aŭ 
obskurkapaj. Tio estas nomata la “profunda virto”, kiu 


perfekte konformas al la natura evoluo de la estaĵoj. 





Elĉinigis 
Wang Chongtang 





(Ĉinujo) 

kun panika sent'. 


Endome 

mi kun plezuro 

legas romanon novan, 
surda al pluv-murmuro 


kaj vent-ululo. 


3 Aŭtu ha pluvo Yanke (Ĉinujo) 


—laŭ ĉinesko Sopir-al-sudo“ 


En aŭtun' 

pluvo kun tiktak' 
falas en friska nebul' 
Jen sub venteta atak” 


de sursura krak”. 


Silkeca 
pluv” en svaga fum' 


verŝas gutojn sur teron 


varman en somer-brakum' 


de akvo-konsum”. 


La tero 

malseka plenas 

je kotaj akvaj flakoj. 
Dum pluv-draŝo alvenas, 


la floroj svenas. 


Insektoj 

sin kaŝas en tru” 

por eviti pluvbaton 

kaj atendi sen ĉirp-bru' 


tempon de sun-ĝu”. 


La rojo 

torentas pro ŝvel” 

kun falintajn foliojn, 
frapas bordojn per ribel' 


de akv-flua pel'. 


Arbare 
birdoj en silent” 
sin per malsekaj plumoj 


volvas en pluvbata vent' 


le Wiw 


—laŭ ĉinesko Sopiral-sudo“ 
Kelkfoje 
soleco estas 
libro en miaj manoj 
kiu min ja molestas 


kaj min infestas. 


Kelkfoje 

mopso ŝajnas ĝi 

kun la svinganta vosto 
amuze ludas kun mi 


Jen per emoci”. 


Kelkfoje 

ĝia kara am' 

karesas mian koron 
kiel konsola balzam' 


efemera jam. 


Kelkfoje 

kiel aŭtun-briz' 
freŝigas mian menson 
en konfuz' per vola kis” 


sen vorta aviz'. 


Ĉiame 

en ĝia brakum' 

mi nestas obeeme 

en la komforta kostum' 
sub dormema zum'. 


“Sopir-al-sudo (ĉine: Yijiangnan): ĉina fiksforma 


=— Liao 

poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Yanke (Ĉinujo) 


—laŭ ĉinesko Dekses-Silabo“ 
Jam 
forpasis l' amara am' 
ve, kiel 


estingita flam”. 


Ne 
mi devus ja al pase” 
sindone 


alkroĉiĝi tre. 


Mi 
ofte drinkas ĝis ebri” 
ĉiame 


en memorglaci'. 


Vin' 
malrapide ronĝas min 
ĝisoste 


eble ĝis vivfin'. 


Per 
ĉagreno en malesper” 
mi velkas 


en ama mizer”. 


Ve, 
min ĝeni mi devus ne 
ĉagrene 


per tia ide”. 


For 
el la ombro de malglor” 
min savos 


mi jen en Ĉi hor”. 


Al 


penseo 


pase” mi diru sen pal' 
adiaŭ 


per vina pokal'. 





“XDeskses-Silabo: ĉina fiksforma poemo el kvar 
versoj de 1, 7, 35 silaboj, laŭ rimaranĝo a,a,xa 


(x=senrima) 


Ĥristina Kozlovska 


mk iv eku 


Unu tagon viro kuŝiĝis sur la varman herbon en la 
kampo por ripozi. Tiel li kuŝadis kaj admiris la 
pejzaĝon, kaj ĝojis pri la varma somero. Ĉirkaŭe 
insektoj zumadis, kaj la suno agrable varmigis lian 
haŭton. Estis kviete kaj bone en la animo de la viro, 
kaj li jam sentis dormemon, kiam li subite ekaŭdis 
strangajn sonojn. Li retrorigardis — neniu estis, li 
leviĝis, sed tamen neniun vidis. Li kuŝiĝis sur la teron 
denove kaj aŭdis 10n denove. La viro fiksaŭskultis, ĝis 
li komprenis, ke la sonoj venis ne de ie ajn, sed de 
sube, de sub la tero. Li alpremis sian orelon al la 
varma herbo kaj senmoviĝis. Do, 10 frapas kaj batas 
tie en la profundo de la tero, sed ne nur frapas, sed 
ankaŭ ĝemas, kaj tiel peze, ke la koro disŝiriĝas je 
pecoj, kaj larmoj plenigas la okulojn. Ankaŭ la viro 
frapis la teron per sia pugno, kaj tiel forte, kiel li nur 
povis. 

— Kiu vi estas kaj kiel vi trafis tien? — la viro 
kriis al la tero, sed la tero silentis kvazaŭ muta. — 
Kiu vi estas? — li ripetis. 

— Mi estas la Nigra Bagnulo — aŭdiĝis el sub 
la tero. Dum mia tuta vivo mi laboras peze ĉi tie en 
mallibero, mi ne vidas la veran mondon, mi ne scias 


aŭ ne memoras, kiel aspektas tiu vera mondo. Mia 

haŭto nigriĝis, mia koro malmoliĝis, mia dorso 
fleksiĝis. 

La viro kompatis la Nigran Bagnulon, kaj tiel 
kompatis, ke li ekploris, kaŝante siajn larmojn en la 
herbo. 

— Ne ĉagrenu, Nigra Bagnulo — la viro kriis 
denove — Mi liberigos vin en la realan mondon, 
baldaŭ vi enspiros puran aeron, baldaŭ vi rektigos 
viajn ŝultrojn, baldaŭ vi varmiĝos sub la karesa suno. 
La viro impetis hejmen por preni fosilon, revenis kaj 
komencis fosi la kavon. La viro fosis dum unu tago, 
fosis dum la dua, falis sur la teron plurfoje 
senfortiĝinta, sed kiam li aŭdis pezan ĝemadon de la 
Nigra Bagnulo, li estis forgesinta tuj pri sia laciĝo kaj 
denove okupiĝis pri sia laboro. Ankaŭ la Nigra 
Bagnulo fosbatis la malmolan teron de sia flanko. Ili 
fordonis multajn fortojn al tiu laboro, multajn tagojn, 
kaj finfine ili penetris tra la tero unu al la alia. La viro 
kaptis nigran maldikan manon, kiu aperis el sub la 
tero kaj tiris ĝin al si. Li eltiris finfine la Nigran 
Bagnulon el lia infero. La viro ĝojis kvazaŭ etulo, 
purigis de la abomeninda tero la Nigran Bagnulon, 
donis akvon por li sattrinki, donis panon por li 
satmanĝi. Ili sidiĝis proksime al la kavo apud la arbo, 
la viro deziregis montri al la Nigra Bagnulo la veran 
mondon, kiun tiu eĉ ne memoris, deziregis rakonti, 
kio tie okazas. 

— Ho, kia agrabla freŝa venteto — diris la viro 
al la Nigra Bagnulo — la vetero ŝanĝiĝas, baldaŭ 
pluvos iomete. 

— Ĝi estas agrabla, sed ne tre, — respondis la 
Nigra Bagnulo ŝrumpante, — ĵus estis varme, nun 
estas Jam malvarmete, tro rapide ĉio ŝanĝas Ĉi tie ĉe VI 
sur la tero. Sed ĉe mi sub la tero la temperaturo estas 
ĉiam la sama, tie vi ne ŝvitos kaj ne frostiĝos, ne estas 
surprizoj por Vi, ĉio estas simpla kaj komprenebla. 

— Rigardu la ĉielon, kia beleco! — la viro 
montris la ĉielarkon, kiu aperis post la pluvo. 

— Kia ajn beleco estu, sed mi ne tre volas rigardi 
la ĉielon, ĉio estas tiel hela kaj blindiga ĉi tie, ke mi 
miras, kiel homoj ankoraŭ ne perdis la vidkapablon 
pro ĉio ĉi. Miaj okuloj doloras pro via hela lumo. Sed 


ĉe mi sub la tero ĉio alias, ekzistas nenio por rigardi 


penseo 


foren, oni ne bezonas streĉi la vidkapablon. Mi havas 
mian laboron antaŭ mi, do mi rigardas ĝin. 

Ankaŭ ĉi-foje la viro diris nenion, kaj poste li 
denove ripetis sian parolon: 

— Rigardu, kiaj belaj floroj kreskas ĉirkaŭ vi, 
kliniĝu kaj flaru. Mi certas, ke vi ne flaris tiajn 
odorojn dum longa tempo. 

— Ho ne, dankon, mi flaras eĉ sen kliniĝo, ĝi 
estas tro akra por mi. Sed ĉe mi sub la tero ne ekzistas 
tiaj akraj odoroj, la tero kaj ŝtono ĉiam odoras same, 
mi alkutimiĝis nur al ĉi tiu odoro. 

Kaj la viro denove miris pri la vortoj de la Nigra 
Bagnulo, sed nur levis siajn ŝultrojn. 

— Jen prenu ĉi tiujn novajn vestojn kaj alivestiĝu, 
kaj poste ni iros pli malproksimen kaj mi montros al 
vi ankoraŭ pli grandajn belaĵojn de ĉi tiu tero — la 


viro donis al li la vestojn. 





ilustraĵo de Oleh Loburak 


La Nigra Bagnulo vestis sin, sed anstataŭ sekvi la 
viron, li denove sidiĝis apud la arbo. 

— Kio okazis, — la viro demandis, — kial vi 
ne sekvas min? 

— Viaj novaj vestoj estas tre malkomfortaj por 
mi, bonfarulo mia — la Nigra Bagnulo respondis 
sulkiginte la vizaĝon, — ili estas malvastaj kaj frotas 
mian haŭton. Tamen miaj ĉifonoj, kvankam ili estas 
malbelaj, estis malpezaj kaj malstriktaj, mi bone 
dormis kaj laboris en ili. 

— Ne gravas, vi kutimiĝos al la novaj vestoj. Kaj 
al nia lando vi tute ne bezonas alkutimiĝi, ĝi estas 
belega kaj favora por ĉiu homo. Vi havis grandan 
bonŝancon trovi bonan vojon sur la surfacon kaj vi ne 


plu estas la Nigra Bagnulo, ne, nun vi estas homo. Nur 

atendu — mi kuros kaj portos por vi bonajn ŝuojn, ni 
povos iri tre malproksimen kun vi por rigardi aliajn 
landojn, por ke vi vidu plene la belecon de la tero, 
ŝatu plene vian liberon. 

La viro impetis hejmen por preni ŝuojn kaj revenis 
Jam post momento, sed li jam ne trovis la Nigran 
Bagnulon apud la arbo. La viro ne komprenis, kien li 
estis malaperinta, do li iradis kun tiuj ŝuoj en la manoj 
kaj vokis lin ĉien kaj krus, sed la Nigra Bagnulo ne 
respondis. La viro ĉesis voki lin, nur kiam li revenis al 
la kavo, al tiu, el kiu li eltiris lin. Apud la freŝe fosita 
tero kuŝis la novaj vestoj de la Nigra Bagnulo. 


Elukrainigis 


Petro Palivoda 





(Ukrainio) 


Guram Svanidze 


Delikata temo 


Reĝisoro de Teatro de Juna Spektanto vizitis 





redaktejon al ni. Foje en fino de labortago li 
alportis materialon. Mi komencis korekti. En 
tiu tempo de alia flanko de koridoro aŭdiĝis 
ridego. 

— Kunlaborantoj amuziĝas, — mi rimarkis. 

— Mi povas supozi, pri kio ili parolas. Ĉu 
pri seksaj temoj? — li demandis. 

— Kiel vi konjektis? 

— En ilia rido estas specifa dusencaĵo. Tiel 
virgulinoj reagas, kiam viroj parolas pri io 
maldeca. Junulinoj kvazaŭ protestas kaj 
samtempe volas aŭskulti tion. 

Mi distriĝis de manuskripto kaj 
fiksaŭskultis. Post 1oma tempo mi redonis al la 


gasto manuskripton. Reĝisoro ĉagreniĝis, 


kiam li ekvidis, kion mi faris kun lia materialo. 


En koridoro aŭdiĝis ridego. Li rimarkis: 

— Ili ridas kiel adolesko-huliganoj. 

Ĉefo en tiu kompanio estis Igorj K. Li 
havis bonan karieron, estis edziĝinta, sed li tre 


ŝatas paroli pri delikataj temoj. Lia rigardo 

penseo 


estis skananta, rideto estis cinika. Estus pli 
bone, se li estus ĵurnalisto de 1u fiĵurnalo. 

— Vi neniel moderiĝis, — mi rimarkis al li. 

— Sed vi iĝas simila al Simaĥa Rabinoviĉ. 
Vi estas sama homevitema kaj neamanto de 
seksaj temoj, — li respondis. 

Li parolis pri blindeta maljunulo. La 
maljunulo laboris nur por honorarioj, estis 
neafabla kaj, verŝajne, jam forgesis, kion 
signifas sekso. 

En alia fojo Igorj komparis min kun mia 
ĉefo Velimir B. 

— Li estas rukto de stalina tempo. La 
tedanto. Burĝa vorto “sekso” teruras lin, — la 
kolego mokis. 

Kaj poste diris: 

— Ni ĉi tie devas efektivigi politikon de 
komunista partio! 

Kirill 


malgranda malsanema viro, nia redaktoro. Lia 


Li imitis kolegon Kirilloviĉ, 
voĉo estis raŭka kaj malforta. 

Virinan temon en tiu kompanio gvidis 
Luiza, vigla ĵurnalistino. Estas tia rolo, kiam 
virinajn ĉarmojn oni uzas kiel daŭrigon de 
profesiaj kvalitoj. Ŝi parolis glate kaj grave, ne 
ekzalte jelpis, kiel 1uj el junulinoj, kiuj nur 
almezuris ŝian rolon. Ili sakris, sed virinece, 
ne vulgare. Estis tia modo. 

Foje Luiza intervjuis unu faman 
scienciston. Li ankaŭ estis bofilo de granda 
partia ĉefo. 

— Kia li estas solida! — diris pri li unu juna 
ĵurnalistino pririgardante foton de li en ĵurnala 
paĝo. 

— Li estas tipa gejo! — malvarme respondis 
la leonino. Neniu demandis pri pruvoj. 

En tiu tago ŝi ankoraŭ klarigis al junularo 
komplikan vorton “servilismo'””. Ŝi sciis 
multajn tiajn vortojn. 

Pro ŝia emo al pikanta speco de sekso 
ŝercis nur Igorj. Oni observis ofican 
disciplinon. Nur juna kunlaboranto Arkadij 
provis rompi la disciplinon. Li koketis per sia 


Hollywood“-a rideto. Kiam li parolis, li 

fiksaŭskultis sian voĉon. La voĉo plaĉis al li. 
Oni scius, ke liaj gepatroj estis invalidoj, 
surdamutuloj. Foje li malprospere “ŝercis” — 
provis kisi kolegon Luiza al lipoj... 
Responde Luiza atentigis al li lian genetikan 
neplenvalorecon ankaŭ en ŝerca formo. 

Iufoje mi vizitis tiun kompanion, kutime 
kiam ili drinkis bieron. Foje ili decidis rakonti 
anekdotojn, provis fiksi “dekon de plej 
maldecaj anekdotoj”. En 1u momento mi 
decidis, ke mi ne venkos kolegon Arkadij en 
tiu konkuro. Li rakontis ian aĉaĵon pri Romeo 
kaj Julieta. Poste venis mia vico. Post mia 
anekdoto la multaj el tiu kompanio misglutis 
pro rido. “Efektive, tio estas adoleska nivelo,” 
— Mi pensis. 

Mi ne scias, kia diablo enloĝiĝis en ili. Oni 
parolas, ke tiaj “fikompanioj” en diversaj 
formoj aperas ĉie, kie homoj kolektiĝas en 
grupoj. Dise tiuj “ŝerculoj” estas ĉarmaj kaj 
inteligenciaj homoj. Kaj estas neniaj intrigoj. 

Al mi ŝajnis, ke Freŭdo povus klarigi, pro 
kio tiel okazas. Foje en redaktejon iris Gena 
R., fama fotokorespondanto kaj “ĉi-loka 
donĵuano. Li laboris en centra moskva ĵurnalo. 
Tuta kompanio, viroj kaj virinoj, elsaltis el siaj 
kabinetoj. Ili humileme rigardis tiun gaston. Li 
staris kaj rigardis ĉiujn de alteco de sia staturo. 
Li radus masklecon. 

Cetere amuzoj en tiu fikompanio ne ĉiam 
estis neofendaj. Igorj havis “ĉarman” kutimon: 
kiam ĉe li okazis ia amafero, li tuj rakontis pri 
tio al ĉiuj. Iufoje li kolektis ĉirkaŭ si kolegojn 
kaj telefonis al edzo-kokrito — teatre kaj detale 
li rakontis al la kokrito pri specifikecoj de 
korpo de lia edzino. Spektantoj estis kontentaj. 

Igorj neniam estis batita pro tiaj agoj. Li 
sciis, la ruzulo, kun edzinoj de tiaj malfortuloj 
aranĝi amajn aventurojn. Sed suferis Ljova, 
ĉiamulo de tiu kompanio. Foje li havis 
amaferon kun fama ĵurnalistino. Li venis al ŝia 
loĝejo kaj uzinte malĉeeston de mastrino 
tralegis Ŝiajn intimajn leterojn de diversaj 


VITOJ. 

penseo 


— Mi ne havis okupon, pro tio mi fosis en 
skriba tablo, — poste Ljova rakontis. 

Li ne havis imagkapablon kaj konsterniĝis 
pro artifikeco de enhavo de tiuj leteroj. Li estis 
tiel konsternita, ke li tuj rakontis pri tiu 
korespondado de sia amorantino. 

—- Kiam Tanja amoras, do tiaj pozoj ne 
estas eĉ en “Kamasutra””, — Ljova mokis. 

Tanja havis severan karakteron. Kiam ŝi 
eksciis pri klaĉoj, kiujn disvastigis Ŝia 
amoranto, ŝi speciale venis en redaktejo kaj 
kaptis lin. Oni devas vidi, kiel tiu furioza 
personino ĵetis sin al ofendinto. Li estis estinta 
boksisto, lerte deflankiĝis de ŝi. Poste tedis al 
li deflankiĝi, kaj li provis forkuri. Tanja ĵetis 
sin kuratinge. 

Tiuj kolegoj, kiuj estis pli solidaj, ne 
interesiĝis pri tiu petolo aŭ ŝajnigis, ke ili ne 
interesiĝas. Ekzemple Simha Rabinoviĉ tute 
ne rimarkis tiun kompanion. Sed kuriozaĵo 
okazis kun Velimir B. Des pli ke okazis 
sangverŝo. 

.. En redaktejo aperis staĝanto Sergej Gaj, 
kiu laboris kun Velimir. Kompanio ekzumis 
kiel abelaro, ektumultis, perdis trankvilecon. 
Afero estis en tio, ke la staĝanto havis 
nekredeblan belan ĉarman aspekton. Li similis 
pupeton kun okuloj de miela koloro, kun ruĝa 
hararo. Pro scivolemo tiu kompanio urĝe 
ekvolis sci lian seksan preferon. La knabo 
konsciis sian atakeblecon, tial li ĉiel penis ne 
doni motivon al malĝustaj juĝoj. Li speciale 
parolis per baso, konstante manipulis virajn 
akcesoraĵojn: turnis fajrilon, longe tenis en 
mano cigaredon por poste ekfumi. Arkadij 
turmentis lin per ŝercoj kaj mokoj. Arkadij 
turmentanto de 


estis volonta diversaj 


“stultuloj”, gejoj kaj malsukcesuloj. Tiu 
aroganto sciis, ke signoj ne estas. Li parolis, 
ke rido senmaskigis gejojn — gejoj havas 
virinan ridon. Sed Sergej sensone ridis — 
bloviĝis, ĉar ne ellasis aeron, ruĝiĝis kaj 
tremis. “Li misformiĝis,” — kiel iu rimarkis. 


Arkadij ankaŭ diris, ke oni povas distingi 

latentan gejon pro pozicio de kapo de flanko 
de dorso — gejoj havas koketan oblikvecon. 
Sed hararo de Sergej malhelpis pririgardi tian 
nuancon. Sed Arkadij daŭrigis sian mision. 
Pasio estas pli malbona ol mallibero. 

Neatendite Velimir alportis klarecon. Li 
faris tion laŭ sia maniero kiel malsaĝa 
sesdekjaraĝa viro. Interalie dum ioma tempo 
Velimir B. estis mia parenco. Krom sovetia 
cenzuro li timis sian edzinon, kiu estis sufiĉe 
potenca kiel stalina reĝimo. Mi iĝis atestanto 
de familia skandalo. Malsaniĝis infano de lia 
filo, kaj edzino de lia filo (mia parencino) 
postulis kuraciston. 

— Sed via edzo estas kuracisto, — la bopatro 
milde rimarkis. 

— Li estas stultulo sed ne kuracisto, — 
bofilino respondis. 

Dum la bopatro pripensis tiun frazon, 
bopatrino diris: 

— Kial vi aŭskultas tian aĉaĵon, idioto?! — 
ŝi malice kruis al Velimir. Kaj poste ŝi aranĝis 


grandan skandalon al mia parencino. 


Ilustraĵo de Tatjana Ĥomjakova 
Estis sola cirkonstanco, kiu dispelis timon 
en okuloj de Velimir B. — komplimento laŭ 
motivo de tio, ke li similas fremdlandanon. 


Tio rekte subkomprenis: li estas ĉarma Viro. 


Velimir havis klarigon -— lia avino estis finnino. 


Post tiu komplimento li kuraĝiĝis, lia rigardo 


iĝis kontenta. 


De 1u tempo la maljunulo strange kondutis. 


Estis nekredeble, sed li amikiĝis kun Igorj. Ili 
interpalpebrumis, interŝanĝis per obscenaj 
historioj. Igorj estis pli juna ol Velimir je 25 


Jaroj. 

penseo 


.. En tiu memorfiksita tago mi ekvidis ilin 
en kabineto de Igorj. Velimir konspirante 
flustris ion. Lia “amiketo” subite akceptis 
aspekton de ofendita virto kaj sufiĉe artiste 
ekkriis: “For! For! Mi forpelas vin, diablo!” 
Velimir returniĝis. Lia rigardo estis maldeca, 
sur lia vizaĝo estis obscena mieno, kiu 
laŭgrade transformiĝis en malcerteco... 
Verŝajne li rakontis i0n tro maldecan. 

—- Pro kio estis tia drama sceno? — mi 
demandis, kiam mia ĉefo foriris. 

— Li denuncis tiun knabon. Li parolis, ke li 
mem persone... — la kolego montris per 
maldeca gesto, pri kio li parolas. 

— Tio ne povas esti! — mi reagis. 

— Li estas maljuna degenerulo! — Igorj 
konkludis. 

Li ne sukcesis fini frazon, kiam en 
koridoro aŭdiĝis krio: Arkadij akutkriis kiel 
virino. Li tiel longe turmentis staĝanton, ke 
staĝanto ne eltenis kaj pikis ofendanton per 
kancelaria tondilo al ŝultro. Kunlaborantoj 
ekmaltrankviliĝis kaj longe pensis: ĉu venigi 
milicon aŭ ne. 
notoj: 

1. Servilismo — variaĵo de masoĥismo 
2. Hollywood — distrikto de urbo Losanĝelo (Usono). Centro de 
usona kinematografio 
3. “Kamasutra” — fama hinda antikva erotika traktato. 
Esperantigis 
Igorj Ĥomjakov 

(Rusujo) 

